32005R0025
L 006/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 25/2005 НА КОМИСИЯТА
от 7 януари 2005 година
за изменение на Регламент (ЕО) № 32/2000 на Съвета с цел удължаване валидността на тарифните квоти на Общността за продукти от юта и от кокосови влакна
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 32/2000 на Съвета от 17 декември 1999 г., откриващ и уреждащ администрирането на тарифни квоти на Общността, обвързани с ГАТТ и някои други тарифни квоти на Общността и създаващ подробни правила за коригиране на квотите и отменящ Регламент (ЕО) № 1808/95 на Съвета (1), и по-специално второ тире от член 9, параграф 1, буква б) от него,
като има предвид, че:
(1)
В съответствие с направената от нея оферта в Конференцията на Обединените нации за търговия и развитие (UNCTAD) и успоредно със схемата ѝ на общи преференции (СОП), през 1971 г. Общността въведе митнически преференции за продукти от юта и от кокосови влакна с произход от някои развиващи се страни; тези преференции приеха формата на постепенно редуциране на митата от Общата митническа тарифа, а от 1978 г. до 31 декември 1994 г. - на пълно премахване на тези мита.
(2)
След влизането в сила на новата СОП схема на 1 януари 1995 г. Общността, успоредно с ГАТТ, откри автономни тарифни квоти на Общността с нулево мито за конкретни количества продукти от юта и от кокосови влакна до 31 декември 2004 г. с Регламент (ЕО) № 2511/2001 на Комисията (2), изменящ Регламент (ЕО) № 32/2000 на Съвета.
(3)
Тъй като срокът на валидност на схемата на общите преференции беше удължен до 31 декември 2005 г. с Регламент (ЕО) № 2211/2003 на Съвета (3), срокът на договореността за тарифни квоти за продукти от юта и кокосови влакна следва също да бъде удължен до 31 декември 2005 г.
(4)
Предвидените в настоящия регламент мерки са в съответствие със становището на Комитета по митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Фразата за серийни номера 09.0107, 09.0109 и 09.0111 в петата колона (Период на квотата) от приложение III към Регламент (ЕО) № 32/2000 „от 1.1.2003 г. до 31.12.2003 г. и от 1.1.2004 г. до 31.12.2004 г.“ се за заменя с фразата „от 1.1.2005 г. до 31.12.2005 г.“
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 май 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 януари 2005 година.